ཆིབས་བསྒྱུར་གནང་དོན་གཙོ་བོ་ནི།ཁུལ་དེར་ཡོད་པའི་ནང་པའི་མི་མང་རྣམས་ལ་བཀའ་སློབ་གནང་རྒྱུ་དང།དེ་བཞིན་ཚེ་དབང་གནང་རྒྱུའི་ཆོས་ཕྱོགས་ཀྱི་བྱེད་སྒོ་སྤེལ་རྒྱུ་ཡིན་པ་རེད།༸གོང་ས་མཆོག་ཁུལ་དེར་ཕེབས་སྐབས་རྗ་མུ་ཀཱ་ཤི་སྨིར་མངའ་སྡེའི་བློན་ཆེན་ཨོ་མཱར་ཨབ་དྷུལ་དང།མངའ་སྡེའི་མི་སྣ་གཙོ་གྲས་ཁག་ཅིག་དང།དེ་བཞིན་གྲོས་ཚོགས་ཀྱི་མི་སྣ་ཁག་ཅིག་ཀྱང་ཕེབས་བསུར་བཅར་རྒྱུ་ཡིན་པ་རེད།ད་ཐེངས་ཀྱི་ཆིབས་བསྒྱུར་འདིའི་སྐབས་སུ་ས་གནས་དེའི་མི་མང་ཙམ་མ་ཟད།ལ་དྭགས་རྫན་སི་ཀར་སོགས་ནས་ཁྱོན་མི་མང་ཁྲི་བརྒལ་བ་འདུ་འཛོམས་ཡོང་གི་ཡོད་སྐོར་གསར་འགྱུར་བརྒྱུད་ལམ་ཁག་ཏུ་བཀོད་འདུག།